open-index/open-wikipedia-markdown huggingface dataset:
Kaatamo

**Kaatamon** seutuun kuuluvat Liperin kunnan länsiosan kylät Huistinvaara, Kaatamo, Korpivaara ja Risti. Alueelle ovat ominaisia laajat peltoalueet, kirkasvetiset järvet ja vaaramaisemat. Alueella toimii noin 20 eri  toimialojen yritystä sekä noin 25 lihan- ja maidontuottajatilaa. Monien työmatka suuntautuu maakunnan pääkaupunkiin Joensuuhun.

Kyläseutua halkoo Varkaudentie eli valtatie 23. Lähin rautatieasema sijaitsee Viinijärvellä, jonne on matkaa noin 15 kilometriä. Pieksämäki–Joensuu-rata kulkee alueen kautta. Joensuun lentoasemalle matkaa kertyy noin 30 km.

## Koulu
Kaksiopettajaisessa Ristin kyläkoulussa on luokat 1–6. Koulu oli lakkautusuhan alla, mutta Liperin kunnanvaltuusto päätti säilyttää sen vuonna 2010. Liperin kunnanvaltuusto kuitenkin päätti lakkauttaa koulun vuonna 2011. Vanha puinen kyläkoulu on teatteri- ja kylätalona, jossa kesäisin toimii Ristin kesäteatteri.

## Kota
Kylätaloksi rakennetaan kota vuoden 2010 aikana. Kota on saanut Leader-rahoitusta.

## Palvelut
Lähimmät elintarvikekaupat sijaitsevat Viinijärvellä ja Sarvikummussa. Kauppa-auto kiertää kylillä eri viikonpäivinä. Lähimmät huoltoasemat ovat Käsämässä (Teboil) ja Outokummussa (Neste).  Lähin ruokaravintola sijaitsee Valamon luostarissa.  Joensuun seutukirjaston kirjastoauto kiertää kylillä kahden viikon välein.

Kylien yhteinen lehti on vuosittain ilmestyvä Meijän Avviisi.

## Kesäteatteri
Ristin vanhimmalla koululla, nykyisin Ristin teatteri- ja kylätalolla toimii Liperin vanhin teatteri, Ristin kesäteatteri.
## Lähteet

## Aiheesta muualla
*Kaatamon seudun sivut
Sittard-Geleen

**Sittard-Geleen** on kunta Limburgin provinssissa, Alankomaissa. Asukkaita kunnassa on 95&nbsp;687 (30.6.2008) ja väestötiheys on 1&nbsp;210 as./km². Kunnan pinta-ala on 80,62 neliökilometriä, josta vettä on 1,53  km². Sittard-Geleenin pormestarina toimii Sjraar Cox.

Sittard-Geleenin naapurikunnat ovat Echt-Susteren pohjoisessa, Selfkant (Saksassa) idässä, Schinnen kaakossa, Beek etelässä, Stein lounaassa, Dilsen-Stokkem (Belgiassa) lännessä ja Maaseik (Belgiassa) luoteessa.

Kunnan alueella kulkevat muun muassa tiet A2, A76, N276, N294 ja N297.
 
Nykyinen Sittard-Geleenin kunta muodostui 1. tammikuuta 2001, kun Sittard, Geleen ja Born yhdistyivät.

Sittard-Geleenin yhteistyökaupunki on Böblingen Baden-Württembergin osavaltiossa, Saksassa.

## Asutuskeskukset

Lisäksi Sittard-Geleenin kuntaan kuuluvat seuraavat kylät () ():

* Abshoven
* Daniken
* Graetheide
* Schipperskerk
* Wintraak

## Kuuluisia asukkaita

## Lähteet

## Aiheesta muualla

* Virallinen kotisivu
Sinihirwi

__NOTOC__
**Sinihirwi** on etnorock-yhtye Poropetran esikoisalbumi, joka julkaistiin vuonna 2007.

## Kappaleet
#Kuekertoene
#Luonnotar
#Melkutus
#Sinihirwi
#Kurkilintu
#Ahtim' parta
#Turjanmaa
#Sinisulka
#Kuvetar
#Mustat vuoret (lisäkappale)

## Arvostelut
* Desibeli.net: 
* Imperiumi: 3½/10
* Noise.fi: 

## Lähteet
Livia Väresmaa

**Livia Fredrika Väresmaa** (s. 14. heinäkuuta 1975 Helsinki) on suomalainen kilpapurjehtija. Hän toimi Silja Lehtisen yngling-venekunnan keulagastina vuosina 2006–2008. Purjehdusuransa hän aloitti match racing -luokassa vuonna 2000.

Väresmaa saavutti MM-pronssia match racing -luokassa vuonna 2008. Hänen edustamansa yngling-venekunta edusti Suomea Pekingin olympialaisissa 2008 sijoittuen 11:nneksi.

Livia Väresmaan venekunnan valmennuksesta vastasi hänen puolisonsa Ville Väresmaa ja lisäksi valmennuksessa oli mukana Andy Beadsworth. Valtiotieteiden kandidaatin koulutuksen omaava Väresmaa harrastaa hiihtoa ja laitesukellusta.

## Arvokisasijoitukset
*Match racing
**2003 EM-kilpailuissa yhdeksäs
**2008 MM-kilpailuissa pronssia
*Yngling
**2006 MM-kilpailuissa 29.
**2007 MM-kilpailuissa 11.
**2008 MM-kilpailuissa seitsemäs, olympiakisoissa 11.

## Lähteet
*Esittely Suomen olympiakomitean sivulla 

### Viitteet
Chris Patton

**Christopher David Patton** (s. 15. maaliskuuta 1971 Houston, Texas, Yhdysvallat) on yhdysvaltalainen ADR-palkittu ääninäyttelijä ja teatterinäyttelijä, joka tunnetaan lähinnä englanniksi dubatuista animesarjoista ja elokuvista.

## Ura
Patton syntyi Houstonissa, Texasissa, jossa hän myös kävi Mayde Creek High Schoolin ja opiskeli näyttelemistä Houstonin yliopiston teatterikoulussa. Tämän aikana ja jälkeen Patton on näytellyt teatterissa vuodesta 1990 lähtien. Myöhemmin hän siirtyi ääninäyttelemisen pariin, jota Patton on tehnyt vuodesta 1999 lähtien ja työskennellyt enimmäkseen FUNimationilla. Hän on ollut mukana yli sadassa animesarjassa ja ollut vieraana yli 40:ssä anime tapahtumissa Yhdysvalloissa.

Äänirooleja tehdessä Patton on useimmiten työskennellyt Luci Christianin ja Jessica Boonen kanssa samoissa tuotannoissa. Pattonin läpimurtorooli oli Yushiro Gowa 25-osaisessa Gasaraki animesarjassa vuonna 2000. Kaksi vuotta myöhemmin hänet palkittiin ADR-palkinnolla kuukauden ääninäyttelijänä *[[Spriggan]]* animesta. Muita merkittäviä rooleja hänen uransa aikana ovat olleet Greed (Fullmetal Alchemist) ja Sōsuke Sagara (Full Metal Panic!), sekä hieman pienemmät roolit Sasame (Prétear), Ayato Kamina (RahXephon) ja Fakir (Princess Tutu). Vuosien aikana Patton on tehnyt pääasiassa rooleja, jotka ovat olleet angstimaisia söpöjä poikia ja myöhemmin psykopaattisia roistoja. Hänellä oli myös pieni rooli vuonna 2010 Halo Legendsissä.

## Lähteet

## Aiheesta muualla
* Crystal Acids 
* Anime News Network 
* TV.com
On lautalla pienoinen kahvila

**On lautalla pienoinen kahvila** on Thure Bahnen ohjaama suomalainen mustavalkoelokuva vuodelta 1952. Elokuva on Bahnen esikoisohjaus.

Suomen Filmiteollisuus teki niin sanottuna rallilinja-aikana useita iskelmän varaan rakennettuja elokuvia. Monet niistä pohjautuivat Tatu Pekkarisen sanoituksiin, kuten tämäkin. Niiden juonisisältö jäi hyvin ohueksi.

Lauluyhtye Kipparikvartetti ei näy elokuvassa, vaan heidän ääntään mallaavat näyttelijät Aarne Helen, Armas Jokio, Anton Soini ja Kalle Viherpuu. Kahvilanpitäjä Hurma-Jussia näyttelee urheilujohtaja Retu Kukkonen.

Tarinassa metsänhoitaja Vuoristo (William Markus) tekeytyy tukkilaiseksi, joka hurmaa työmaan naiset. Vähän ennen elokuvan ensi-iltaa kuollut Kalle Viherpuu esittää velmua Metkua.

## Näyttelijät

## Arviot
Aikalaisarvioissa elokuvan parhaana puolena ja kantavana voimana pidettiin yleisesti Harry Bergströmin musiikkia.

Eräässä televisioajan arviossa elokuvaa on pidetty kömpelönä mutta toisaalta sympaattisena. Sen hauskin pariskunta on arvion mukaan kaksikko Viherpuu ja Angerkoski. Kiitosta saavat niin Bergströmin sävelet kuin Pekkarisen nokkelat sanoituksetkin, jotka yhdistyvät yltiöriemukkaaksi elämäniloksi, ja Kipparikvartetin äänet soivat kriitikon arvion mukaan upeasti (Henri Waltter Rehnström, *Tv-maailma* 2014).

## Lähteet
Shanghai Daily

**Shanghai Daily** on China Dailyn jälkeen Kiinan merkittävin englanninkielinen sanomalehti.

## Aiheesta muualla
*Moreover Techologies: http://www.moreover.com/cgi-local/page?page?o=portal&feed=102 Shanghai Daily (uutisvirta)
Miekkailu kesäolympialaisissa 1896 – ammattilaisten floretti

**Miesten ammattilaisten [[floretti]]** oli yksi laji kolmesta miekkailulajista kesäolympialaisissa 1896. Kilpailu kilpailtiin 7. huhtikuuta 1896, Ateenassa, Kreikassa.

Kilpailu oli tarkoitettu vain ammattilaisille, joten se oli ainoa laji Ateenan olympialaisissa, johon myös ammattilaiset saivat osallistua.

Kilpailun, johon osallistui vain kaksi urheilijaa, voitti kreikkalainen Leonidas Pirgos ja hopeaa sai ranskalainen Jean Maurice Perronet. Pirgosista tuli voittonsa myötä ensimmäinen kreikkalainen olympiavoittaja nykyaikaisissa olympialaisissa.

Ottelussa voittoon tarvittiin kolme osumaa vastustajaan.

## Tulokset
Top of the Flops 1975–1997

**Top of the Flops 1975–1997** on suomalaisen Nolo et Rähjä -yhtyeen ainoa kokoelmalevy. Se julkaistiin vuonna 1997.

## Kappaleet
#Parfyymisi tuoksu
#Pysy vierelläin
#Tahdon saada Paulan takaisin
#Portti
#Ensi kaino vieno yritys
#Oodi
#Lumeen hukkunut
#Pilvet
#Raggahin reggae
#Milarca
#Salainen rakkain
#Jos mulla ois sut
#Hämäryys
#Turhaa elämää
Maanantai nainen

**Maanantai nainen** on suomalaisen Nolo et Rähjä -yhtyeen kolmas studioalbumi. Se julkaistiin vuonna 2002.

## Kappaleet

# Rakastin liikaa
# Maanantai nainen
# Ronski-Antti
# Meni Bänks Many Thanks
# Terveisiä Tainalta
# Luokses tuun
# Hiekkalinna
# Tequilabaari
# Olut, laulu sekä naiset
# Satiainen
# Etelään
# Ikiomat bileet
# Sulokuvamalli
# Rakastatko vielä
Juhani Laulajainen

**Juhani Laulajainen** (s. 1954) on Turussa asuva kirjailija. Hänen esikoisteoksensa oli vuonna 2007 julkaistu novellikokoelma *Erämaan kautta tullut yksinäinen susi*, joka nimettiin Tiiliskivi-palkintoehdokkaaksi. Laulajaisen ensimmäinen romaani oli puolestaan vuoden 2009 *Äärettömän hyvä nainen*.

## Tuotanto

* *Erämaan kautta tullut yksinäinen susi*. Like, 2007. .
* *Rakkaus – käyttöohje*. Like, 2008. .
* *Äärettömän hyvä nainen*. Like, 2009. .
* *Teemme temppumme, kumarramme ja poistumme*. Like, 2011. .
* *Elä(i)miä ja ihmisiä – suhdetarinoita*. Enostone, 2016. .

## Lähteet

## Aiheesta muualla
* Juhani Laulajainen Liken sivuilla
Beijing Shooting Range Clay Target Field

**Beijing Shooting Range Clay Target Field** on ampumarata Pekingissä, Kiinassa. Beijing Shooting Range Clay Target Fieldillä ammuttiin Pekingin kesäolympialaisissa 2008 haulikkolajeissa, jotka ovat skeet ja trap. Beijing Shooting Range Clay Target Fieldillä on lattia pinta-alaa 6 170 neliömetriä ja kapasiteetti 5 000 henkilöä, mutta olympialaisten jälkeen kapasiteetti pienennetään 1 047 henkilöön.
Miekkailu kesäolympialaisissa 1896 – miesten säilä

**Miesten [[säilä]]** oli yksi kolmesta miekkailulajista kesäolympialaisissa 1896. Kilpailu kilpailtiin 9. huhtikuuta 1896, Ateenassa, Kreikassa.

Turnaukseen osallistui viisi miekkailijaa: kreikkalaiset Tilemahos Karakalos, Ioannis Georgiadis, ja Georgios Iatridis; tanskalainen Holger Nielsen; sekä itävaltalainen Adolf Schmal. Kaikki kilpailijat ottelivat toisiaan vastaan kerran, joten yhteensä otteluita järjestettiin kymmenen. Turnauksen voittaja Georgiadis voitti jokaisen ottelunsa.

Otteluissa voittoon tarvittiin kolme osumaa vastustajaan.

## Tulokset

### Lopputulokset

### Ottelut
Stanley Bacon

**Stanley Bacon** (13. elokuuta 1885 – 13. lokakuuta 1952) oli brittiläinen painija.

Bacon voitti olympiakultaa 1908 Lontoon olympialaisten vapaapainin 73 kilogramman painoluokassa. Hän voitti kultaa myös 75 kilogramman painoluokassa Brittiläisen kansainyhteisön kisoissa Lontoossa vuonna 1911. 

## Lähteet
* Stanley Bacon FILA:n tietokannassa
* http://www.olympic-medallists.com/GBR.html#Wrestling
Juha Siro

**Juha Siro** (s. 24. kesäkuuta 1951 Tampere) on tamperelainen kirjailija, runoilija, kirjallisuuskriitikko ja graafikko.

Siron esikoisrunoteos *Vapaa pudotus* ilmestyi 1998 ja sai Suomen Kirjailijaliiton vuoden parhaan esikoisteoksen palkinnon. Vuonna 2009 ilmestynyt romaani *Marilynin hiuspinni* valittiin vuoden 2010 Runeberg-palkintoehdokkaaksi. Tämän lisäksi Siro on palkittu muun muassa Olvi-säätiön kirjallisuuspalkinnolla vuonna 2000 ja hänelle on myönnetty kuudesti Tampereen kaupungin kirjallisuuspalkinto. Siron uusin, seitsemästoista teos on tammikuussa 2026 ilmestynyt *Kotikissan päiväkirja*.. Siron ensimmäinen nuortenromaani *Oiva ja aikasormus* ilmestyi vuonna 2021. Tuorein aikuisten romaani *Valovuosi* ilmestyi vuonna 2022.

Juha Siro on julkaissut kirjallisuuskritiikkejä eri medioissa ja toiminut Aamulehden kirjallisuuskriitikkona 2003 – 2007. Pirkanmaan taidetoimikunnan kirjallisuuden asiantuntijajäsenenä hän toimi vuosina 2007 – 2012. Siron tekstejä on käännetty unkariksi, englanniksi ja venäjäksi.

Vuonna 2019 Sirolle myönnettiin taiteilijaeläke. 
## Tuotanto
### Runoteokset
* 
* 
* 
* 
* 
* 

### Romaanit
* 
* 
* 
* 
* 
* 
* 
* 
* 
* 

### Aforismit
*  Julkaistu pseudonyymillä Onni Vähälä

### Antologiat
* 
* 
* 
* 
* 
* 
* 

## Palkinnot ja ehdokkuudet
* Tampereen kaupungin kirjallisuuspalkinto 1998, 2000, 2002, 2008, 2010 ja 2023
* Tiiliskivi-palkintoehdokkuus 2011
* Runeberg-palkintoehdokkuus 2010
* Sanojen ajan Varjo-Finlandia -lista
* Olvi-säätiön kirjallisuuspalkinto 2000 (Musta runokirja)
* Suomen Kirjailijaliiton palkinto vuoden 1998 parhaasta esikoisteoksesta
* Helsingin Sanomain esikoiskirjapalkintoehdokkuus 1998
* Lahden runomaratonin ensipalkinto 1995

## Lähteet

## Aiheesta muualla
* Juha Siron kotisivut
* Juha Siron kirjallisuus- ja kulttuuriblogi
* Kirjasammon kirjailijaesittely
* Siro Liken sivuilla
Niklas Lindgren

**Niklas Erik Lindgren** (s. 18. toukokuuta 1988 Helsinki) on suomalainen kilpapurjehtija. Hän edusti Suomea 470-luokassa sekä Pekingin 2008, Lontoon 2012 että Rion 2016 kesäolympialaisissa.

Niklas Lindgren ja Heikki Elomaa edustivat Suomea Pekingin olympialaisissa 2008 sijoittuen sijalle 27 . Suomalaisten keskinäisessä karsinnassa he voittivat Niklaksen isonveljen, Joonas Lindgrenin venekunnan. Veljekset aloittivat purjehdusharrastuksensa yhdessä Niklaksen ollessa nelivuotias, ja Pekingin olympialaisten jälkeen he siirtyivät samaan venekuntaan.    Lindgrenit sijoittuivat Lontoon olympialaisissa sijalle 21. ja Rion olympialaisissa sijalle 15. MM-kilpailuissa he sijoittuivat neljänneksi vuonna 2012, 19. vuonna 2010, 22. vuonna 2011 ja 39. vuonna 2009. EM-kilpailuissa heidän sijoituksensa ovat olleet kymmenes vuonna 2011, 25:s vuonna 2009 ja 32:s vuonna 2010.

Joonas ja Niklas Lindgren edustavat Helsingfors Segelklubbia ja heitä valmensi Petri Leskinen. Veljesten isä Jouko Lindgren saavutti purjehduksessa olympiapronssia Tallinnassa 1980. Niklas Lindgren on opiskellut Aalto-yliopistossa kiinteistötaloutta.

## Arvokisasijoitukset
*470-luokka
**2005 EM-kilpailuissa 68. (parina Konsta Hämäläinen)
**2006 EM-kilpailuissa 85. (parina Konsta Hämäläinen)
**2007 MM-kilpailuissa 83. (parina Heikki Elomaa)
**2008 olympialaisissa 27., MM-kilpailuissa 63. (parina Heikki Elomaa)
**2009 MM-kilpailuissa 39., EM-kilpailuissa 25. (parina Joonas Lindgren)
**2010 MM-kilpailuissa 19., EM-kilpailuissa 32. (parina Joonas Lindgren)
**2011 MM-kilpailuissa 22., EM-kilpailuissa kymmenes (parina Joonas Lindgren)
**2012 MM-kilpailuissa neljäs (parina Joonas Lindgren)

## Lähteet
* 
* 

### Viitteet
Irene Khan

**Irene Zubaida Khan** (s. 24. joulukuuta 1956 Dhaka, Itä-Pakistan (nyk. Bangladesh)) on ihmisoikeusaktivisti. Hän toimi Amnesty Internationalin seitsemäntenä pääsihteerinä vuosina 2001–2009. Hän oli virassa ensimmäinen nainen, ensimmäinen aasialainen ja ensimmäinen muslimi.

Koulutukseltaan Khan on juristi. Uransa alussa hän työskenteli juristien ihmisoikeusjärjestössä, sen jälkeen 20 vuotta Yhdistyneiden kansakuntien ihmisoikeuskomission (UNCHR) palveluksessa.

Khan muutti 14-vuotiaana Bangladeshin itsenäistymisen melskeiden vuoksi kouluun Pohjois-Irlantiin ja opiskeli sen jälkeen Englannissa. Hänen puolisonsa on saksalainen, ja heillä on yksi tytär.

Khan sai Sydneyn rauhanpalkinnon vuonna 2006.

## Teokset
* 

## Aiheesta muualla

* Irene Khanin ihmisoikeuksien päivän tervehdys suomalaisille Amnestyn aktivisteille ja tukijoille 2009. 

## Lähteet
Heikki Elomaa

**Heikki Olavi Elomaa** (s. 9. heinäkuuta 1986 Helsinki) on entinen suomalainen kilpapurjehtija. Hän edusti Helsingfors Segelklubbia. Häntä valmensi Enrico Fonda.

Elomaa aloitti kilpapurjehtijan uransa 16-vuotiaana. Vuosina 2006–2008 hän kilpaili 470-luokassa Niklas Lindgrenin kanssa. He edustivat Suomea Pekingin olympialaisissa 2008 sijoittuen 27:nneksi. 

Ennen kilpapurjehdusta hän harrasti telinevoimistelua monia vuosia. Nyt hänen harrastuksiinsa kuuluu vaeltaminen ja retkiluistelu.

## Arvokisasijoitukset
*470-luokka
**2007 MM-kilpailuissa 83. (parina Niklas Lindgren)
**2008 MM-kilpailuissa 63. (parina Niklas Lindgren)

## Lähteet
*Esittely Suomen olympiakomitean sivulla 

### Viitteet
Maria Klemetz

**Maria Andrea Kathrine Klemetz** (o.s. **Diesen**, s. 28. joulukuuta 1976 Kuusankoski) on suomalainen kilpapurjehtija. Hän kuuluu Silja Lehtisen yngling-venekuntaan. 

## Ura
Klemetz edustaa Nyländska Jaktklubbenia. Hänen valmennuksestaan vastasi yhdysvaltalainen Chris Winter (2006–2007), Ville Väresmaa (2006–2008), brittiläinen Andy Beadsworth (2007–2008), brittiläinen Steve Mitchell (2008) sekä hollantilainen Annelies Thies (2008 mukaan lukien olympiakisat Qingdaossa) .

Klemetz purjehti Maria Saarikallion kanssa 470-luokassa vuosina 1999–2005. Heidän valmennuksesta vastasi virolainen Märt Loog (2000–2004). He sijoittuivat kuudenneksi ISAF:n MM-kisoissa 2002. 

Vuonna 2008 Klemetz sai MM-pronssia match race -luokassa Silja Lehtisen kipparoimana. Hänen edustamansa yngling-venekunta edusti Suomea Pekingin olympialaisissa 2008 sijoittuen 11:nneksi .

## Yksityiselämä
Klemetz on koulutukseltaan valtiotieteiden kandidaatti. Hän valmistelee filosofian tutkintoa Helsingin yliopistossa. Hänellä on yksi lapsi, **Botho**-poika, syntynyt 2005. Soulin olympialaisissa purjehtineet Bettina Lemström ja Annika Mannström (o.s. Lemström) ovat Klemetzin serkkuja.

## Arvokisasijoitukset
*470-luokka
**2000 EM-kilpailuissa 25.
**2001 EM-kilpailuissa yhdeksäs
**2002 MM-kilpailuissa (ISAF) kuudes, MM-kilpailuissa 24., EM-kilpailuissa 20.
**2003 MM-kilpailuissa 23.
**2004 MM-kilpailuissa 35.
*Yngling
**2006 MM-kilpailuissa 29.
**2007 MM-kilpailuissa 11.
**2008 MM-kilpailuissa seitsemäs, olympiakisoissa 11.
*Match racing
**2008 MM-kilpailuissa pronssia

## Lähteet
*Esittely Suomen olympiakomitean sivulla 

### Viitteet
Aspiraatio (lääketiede)

**Aspiraatio** on lääketieteellinen termi, jolla on kaksi eri merkitystä;

# henkeen vetäminen, keuhkoihin vetäminen;
# nesteen imeminen ontelosta; esimerkiksi veren tai liman imeminen alipainetta synnyttävällä laitteella

## Lähteet
Thomas Dooley

**Thomas Dooley** (s. 12. toukokuuta 1961 Bechhofen, Länsi-Saksa) on entinen jalkapalloilija. Dooley pelasi puolustajana ja puolustavana keskikenttäpelaajana. Hän oli Yhdysvaltain jalkapallomaajoukkueen kapteeni vuosien 1994 ja 1998 MM-kisoissa. Kaikkiaan hän pelasi 81 maaottelua ja teki niissä seitsemän maalia vuosina 1992–1999. Dooley pelasi ammattilaisurallaan sekä Saksassa että Amerikassa, edustaen muun muassa Schalkea, Leverkusenia ja Columbus Crew'tä. Nykyisin Dooley on perustamansa jalkapalloakatemian kehityspäällikkönä. 

## Lähteet
Münchenwiler

**Münchenwiler** () on kunta Sveitsissä, Bernin kantonissa. Kunnan pinta-ala on 2,5 neliökilometriä. Asukkaita siellä oli vuoden 2015 lopulla 480.

Münchenwiler on Bernin kantonin eksklaavi, sillä se sijaitsee kokonaan erossa varsinaisesta kantonista ja on Fribourgin kantonin ympäröimä. Münchenwilerin naapurikunnat ovat Courgevaux lännessä, Cressier etelässä sekä Murten pohjoisessa ja idässä. Kunta sijaitsee TPF:n Fribourg–Murten–Neuchâtel-rautatien varrella. Moottoritie A1 alittaa kunnan tunnelissa.

Kunnassa on yksi päiväkoti sekä yksi peruskoulu (), jossa on mahdollista käydä luokat 1–6. Tämän jälkeen täytyy opiskelua jatkaa naapurikunta Murtenissa. 

Kunnassa sijaitsee Münchenwilerin linna, jonka rakennustyöt aloitettiin 1100-luvulla. Nykyisin linnassa toimii hotelli.

## Lähteet

## Aiheesta muualla
*Kunnan kotisivut
Vuoden 2008 kesäolympialaisten mitalitaulukko

**[[Kesäolympialaiset 2008|Vuoden 2008 kesäolympialaisten]]** menestynein maa oli isäntämaa Kiina. Eniten mitalisijoja saavutti Yhdysvallat.

## Mitalitaulukko

## Poikkeuksia mitalienjaossa

### Rikkomusten vuoksi tehdyt mitalimuutokset kilpailujen jälkeen

### Poikkeuksia normaaliin mitalijakoon

* Nyrkkeilyssä, judossa, taekwondossa sekä painissa pronssimitaleita jaettiin kussakin painoluokassa kaksi kappaletta. 
* Miesten 100 metrin vapaauinnissa pronssimitaleita jaettiin kaksi saman loppuajan vuoksi.
* Miesten 100 metrin selkäuinnissa pronssimitaleita jaettiin kaksi saman loppuajan vuoksi. 
* Naisten 100 metrin juoksussa hopeamitaleita jaettiin kaksi saman loppuajan vuoksi, pronssimitalia ei jaettu lainkaan.

## Lähteet
Pikkutalvikki

**Pikkutalvikki** (*Pyrola minor*) on pohjoisella pallonpuoliskolla esiintyvä, erityisesti rehevissä metsissä kasvava valkokukkainen kasvi.

## Ulkonäkö ja koko

Pikkutalvikilla on luikerteleva maavarsi, josta nousee 5–20 cm korkeita lehdettömiä kukkavarsia. Varsien juurella on vihreinä talvehtivia ruusukelehtiä. Ohuet, hieman kurttuiset lehdet ovat 2–5 cm pitkiä, leveänsoikeita ja kärjestä pyöreitä tai hyvin lyhytsuippuisia. Lehti on väriltään usein punertava. Lehden ruoti on tavallisesti lapaa lyhyempi ja siipipalteinen. Pikkutalvikin kukinto on pysty terttu. Se kukkii kesä-heinäkuussa nuokkuvin, pallomaisin, vaaleanpunertavin tai aivan valkoisin kukin, joita on 7–16 kappaletta kukinnossa. Pikkutalvikin emin luotti näkyy juuri ja juuri terälehtien muodostaman kellon sisältä, kun isotalvikilla (*Pyrola rotundifolia*) se on selvästi esillä.

Pikkutalvikin ja isotalvikin välillä tunnetaan melko harvinainen risteymä (*Pyrola minor* × *rotundifolia*). Suomessa risteymiä tavataan useimmin maan pohjoisosista.

## Levinneisyys
Pikkutalvikkia tavataan yleisesti lähes koko Euroopassa läntisimpiä ja eteläisimpiä osia lukuun ottamatta. Levinneisyysalue jatkuu Venäjän läpi Siperiaan, jossa lajia tavataan paikoitellen. Pikkutalvikkia kasvaa myös Grönlannissa ja laajalla alueella Pohjois-Amerikassa. Suomessa pikkutalvikki on yleinen koko maassa.

## Elinympäristö
Pikkutalvikki viihtyy tuoreissa, lievästi soistuneissa ja lehtomaisissa kangasmetsissä, korvissa, metsäojien partailla ja hylätyissä sorakuopissa.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Suomen Lajitietokeskus: Pikkutalvikki (''Pyrola minor'')
*Kasviatlas 2020: Pikkutalvikin (''Pyrola minor'') levinneisyys Suomessa.
*Pinkka, Lajintuntemuksen oppimisympäristö: Pikkutalvikki (''Pyrola minor'')
*Luontoportti: Pikkutalvikki (''Pyrola minor'')
*Pohjolan kasvien pauloissa: Pyrola minor - pikkutalvikki
*Luopioisten kasvisto: Pikkutalvikki (''Pyrola minor'')
*ITIS: ''Pyrola minor'' 
*United States Department of Agriculture (USDA): ''Pyrola minor'' 
*Flora of China: ''Pyrola minor''
Crazy Taxi

**Crazy Taxi** on Segan kehittämä ja julkaisema ajopeli. 
Peli on julkaistu vuonna  NAOMI-kolikkopelilaitteistolle.
Vuonna 2000 pelistä julkaistiin käännös myös Sega Dreamcastille.

Pelistä on julkaistu uusintaversio vuonna 2010 Xbox Livessä, joka perustuu Dreamcast-versioon.

## Pelaaminen
Peli sijoittuu avoimeen pelimaailmaan.

Pelaaja ohjaa taksia, ottaa ihmisiä kyytiin ja kuljettaa ne minne nämä haluavat tietyn aikarajan puitteissa. Pelaajan on myös pysähdyttävä tietyn alueen sisällä.

## Ääniraita

Pelin ääniraidalla oleva musiikki:

## Vastaanotto
Pelin Dreamcast-versio sai GameSpotin arvostelussa arvosanaksi 8.7/10.

Ilmestyessään peli sai suotuisia arvosteluja, joissa kiitettiin muun muassa pelin helppotajuisuutta; myös lisensoitua musiikkia kehuttiin.

## Lähteet

## Aiheesta muualla
* 
* 
* 
* 
*
Läpivirtauskiuas

**Läpivirtauskiuas** on puuta polttava jatkuvalämmitteinen saunan kiuas. Kiukaan rakenne poikkeaa perinteisestä tulipesän muotoilun ja koon sekä kivitilan läpi johdetun ilmankierron osalta. Rakenteen avulla päästään pienempiin pienhiukkaspäästöihin ja taloudellisempaan polttoon. Ilman virtaus kivitilan läpi nopeuttaa löylyhuoneen lämpenemistä ja voi parantaa ilman sekoittumista saunassa.

Kiukaan on kehittänyt lahtelainen Reijo Vierimaa, joka aloitti kiukaitten kehittelyn 1960-luvulla. Mallilla on useita patentteja.

## Rakenne ja toimintaperiaate

Kiukaan tulipesä on kookas, jotta savukaasut palaisivat kiukaan sisällä eivätkä mahdollisesti leiskahtaisi palamaan vasta hormissa. Palokaasujen palaessa kiukaassa puun lämpöarvo saadaan tehokkaammin käyttöön, ja korkea palamislämpötila vähentää terveydelle vaarallisten pienhiukkasten määrää savukaasuissa.

Ilma otetaan tulipesään tulipesän molemmista päistä ja suuluukusta. Avaamalla tuhkapelti ulos aukeaa samalla tuhkapesän ensiöilman syöttökanava, joka ohjaa tulipesään ilmaa sen molemmista päistä tasaisemman palotapahtuman aikaan saamiseksi. Valmistajan mukaan esilämmennyt ilma parantaa palotapahtumaa. Suuluukun lasia ympäröivästä reunakanavasta ohjataan toisioilmaa suoraan paloprosessiin. Tämä pitää lasin nokeentumattomana, ja samalla kehyksen kautta kulkeva ilma esilämpenee parantaa paloprosessia ja jäähdyttää luukun rakenteita.

Läpivirtauskiukaan palotilan muodostavat korkea tulipesä ja sen sivuilla olevat läpivirtauskanavat. Korkea tulipesä mahdollistaa palokaasujen kertymisen tulipesään, ja vastavirtaperiaatteella toimivat savukanaviin kytketyt sivukanavat mahdollistavat palokaasujen sekoittumisen ja paloprosessin riittävän viipymän kiukaan sisällä. Kuumat palokaasut palavat kiukaan sisällä eivätkä esimerkiksi vasta hormissa, mikä rasittaa hormin rakenteita ja aiheuttaa lämmön hukkaa. Läpivirtauskiuas toteuttaa Suomen rakentamismääräyskokoelman vaatimuksen poistuvien palamiskaasujen alle 350&nbsp;°C:n lämpötilasta.

Palotilan muotoilun lisäksi kiukaan erikoisuus on ilman *läpivirtaus* kiukaan alareunasta kuumien tulipesän ja sivukanavien seinämien välissä kivitilaan. Tällöin kiviin siirtyy johtumisen lisäksi lämpöä myös ilmavirrasta. Virtaus myös sekoittaa tavanomaista tehokkaammin löylyhuoneen ilmaa, mikä näkyy lämpötilojen tasoittumisena lattian ja katon rajan välillä. Kiuaskivet ladotaan siten, että kiukaan alta nousevalle ilmalle jää tilaa virrata kivien välistä saunatilaan. 	

Läpivirtauskiukaan ulkovaippaa jäähdyttävät pystysuuntaiset jäähdytyskanavat. Suomen pelastusalan keskusjärjestö SPEK onkin todennut, että kiuas parantaa paloturvallisuutta perinteiseen kiuastyyppiin verrattuna.

## Lähteet
* 
* 

### Viitteet
Paul Williams

**Paul Hamilton Williams** (s. 19. syyskuuta 1940 Bennington, Nebraska) on yhdysvaltalainen näyttelijä, laulaja, lauluntekijä ja säveltäjä. Hän sai Oscar-palkinnon yhdessä Barbra Streisandin kanssa vuoden 1976 elokuvaan *[[Tähti on syttynyt]]* tekemästään kappaleesta ”Evergreen”.

## Aiheesta muualla
*
Clavaleyres

**Clavaleyres** on kunta Luoteis-Sveitsissä, Bernin kantonissa. Kunnan pinta-ala on 1 neliökilometri, ja asukkaita siellä on 46 (31.12.2018). Väestötiheys on näin ollen 46 as./km².

## Liittyminen Murteniin vuonna 2022
Clavaleyres on siirtymässä osaksi Fribourgin kantoniin kuuluvaa Murtenia, ilmeisesti vuoden 2022 alussa. Muutoksesta on olemassa molempien kuntien (Murten ja Clavaleyres) ja molempien kantoneiden, sekä nykyisen kantonin (Bern) että uuden kantonin (Fribourg), myönteiset äänestystulokset. Liittovaltion päätös puuttuu vielä.

## Sijainti
Clavaleyres sijaitsee Murtenseen eteläpuolella, noin 25 kilometriä Bernistä länteen. Se on Bernin kantonin eksklaavi, sillä se sijaitsee kokonaan erossa varsinaisesta kantonista. Luoteessa kunta rajautuu Vaud’n kantonin Faougiin, muissa ilmansuunnissa Fribourgin kantoniin, Courgevauxin ja Courtepinin kuntiin.

## Liikenne
Moottoritie A1 ohittaa Clavaleyresin koillispuolitse.

## Historia
Clavaleyresin alueelta löydettyjen pronssisormusten perusteella voidaan olettaa, että alueella on ollut asutusta jo La Tènen kulttuurin aikana. Rooman valtakunnan aikana alue oli läheisen kaupungin Aventicumin hallinnassa. Keskiajalla Clavaleyres oli Münchenwilerin luostarin alainen. Vuodesta 1527 vuoteen 1798 saakka Clavaleyres kuului Berniin, jonka jälkeen alue oli osa Fribourgin kantonia. Vuonna 1807 Clavaleyres palasi jälleen osaksi Bernin kantonia.

## Asukkaat
Vuonna 2000 kunnan asukkaista 0–19-vuotiaita oli 26,4 prosenttia, 20–64-vuotiaita 64,2 % ja yli 64-vuotiaita 9,4 %. Samana vuonna kunnan asukkaista 88,68 % puhui saksaa, 9,43 % ranskaa ja 1,89 % puolaa.

### Väkiluvun kehitys
Kunnan väkiluku on muuttunut vuosisatojen kuluessa:

## Lähteet
*

## Viitteet

## Aiheesta muualla

* Clavaleyresin historiaa
Ahmad Fathi

**Ahmad Fathi** on Jemenin tunnetuimpia muusikoita. Hän laulaa, säveltää ja soittaa ud-luuttua.

1950-luvulla Al Hudaydahissa syntynyt Fathi on sittemmin muuttanut Egyptin pääkaupunkiin Kairoon. Hänellä on kuitenkin yhä läheiset siteet jemeniläiseen synnyinkaupunkiinsa, jossa hän vierailee vuosittain. 

Fathi on julkaissut lukuisia albumeita, joista varhaisimman ollessaan 14-vuotias.

## Lähteet
Hiessilta

**Hiessilta** on kaupunginosa Lappeenrannan Myllymäen vieressä.

Alue on pääasiassa omakotitaloaluetta, johon ensimmäiset talot rakennettiin 1990-luvun alussa. Myllymäen kouluun ja liikekeskittymään on Hiessillasta matkaa alle kilometri. Alueeseen kuuluu myös 2000-luvun alkuvuosina peruskorjattu leikkipuisto. Hiessillan vieressä on myös Myllymäen koulu, sekä vuonna 2007 rakennettu kauppa-alue, jossa toimivat Tokmanni, Rusta, Puuilo sekä Biltema. 

Hiessiltan kiertää Ukonmäenkatu, jonka varrella ovat muun muassa Haaparouskunkatu, Kangasrouskunkatu, Leppärouskunkatu, Voitatinkatu, Mustaherukankatu ja Mustarouskunkatu. Myllymäen koulun vieressä oleva kahdesta isosta kerrostalosta muodostuva alue on nimeltään Korvasienenkatu.
Steel Wheels

**Steel Wheels** on The Rolling Stonesin vuonna 1989 julkaistu studioalbumi. Albumi on yhtyeen viimeinen, jolla soittaa basisti Bill Wyman. Albumi on myös ainoa yhtyeen studiolevy, joka on saavuttanut myynnillään kultalevyn Suomessa.

## Kappaleet
*Kaikki kappaleet kirjoittaneet Mick Jagger ja Keith Richards ellei toisin mainita.
#  
#  
#  
#  
#  
#  
#  
#  
#  
#  
#  
#  

## Kokoonpano
### The Rolling Stones
*Mick Jagger &ndash; laulu, taustalaulu, sähkökitara, akustinen kitara, huuliharppu 
*Keith Richards &ndash; sähkökitara, taustalaulu, akustinen kitara, laulu, klassinen kitara 
*Charlie Watts &ndash; rummut
*Ron Wood &ndash; sähkökitara, basso, taustalaulu, akustinen kitara, dobro 
*Bill Wyman &ndash; basso 
### Vierailijat
*Chuck Leavell &ndash; urut, piano, kosketinsoittimet 
*Matt Clifford &ndash; kosketinsoittimet, piano, sähköpiano, klavinetti, harmoni
*Lisa Fischer &ndash; taustalaulu 
*Bernard Fowler &ndash; taustalaulu
*Sarah Dash &ndash; taustalaulu 
*Phil Beer &ndash; mandoliini, viulu 
*Luis Jardim &ndash; lyömäsoittimet
*Roddy Lorimer &ndash; trumpetti 
*Sonia Morgan &ndash; taustalaulu
*Tessa Niles &ndash; taustalaulu 
*The Kick Horns &ndash; vaskipuhaltimet
*Master Musicians of Jajouka with Bachir Attar Farafina &ndash; afrikkalaiset/marokkolaiset instrumentit

## Arvostelut
* Allmusic () 
* Rolling Stone () 

## Lähteet
Ahmad Fathi Sorour

**Ahmad Fathi Sorour** (; 9. heinäkuuta 1932 – 5. huhtikuuta 2024) oli egyptiläinen poliitikko. Hän toimi maansa parlamentin alahuoneen puheenjohtajana vuodesta 1990 vuoteen 2011.

Sorour oli varsinaiselta ammatiltaan juristi. Hänestä tuli vuonna 1959 Kairon yliopiston lakitiedekunnan professori, ja hän toimi tiedekunnan dekaanina vuosina 1983–1985. Hän oli maansa opetusministeri vuosina 1986–1990.

## Lähteet
Bettina Bush

**Bettina Bush** on yhdysvaltalainen laulaja ja ääninäyttelijä. Vuoden 2007 jälkeen Bush on julkaissut singlejä, kuten ”She Is” ja ”Cradle To The Grave”, joista ensin mainittu ylsi Billboardin myydyimpien singlejen listan sijalle neljä.

Bush on näytellyt ääniroolin kuningatar Bumblena animaatiosarjassa *[[Pikku ponit (1980-luvun sarja)|Pikku ponit]]*, josta hän oli ehdokkaana kahteen Young Artist -palkintoon. Laulajana hänet palkitsi vuonna 2006 parhaana poplaulajana American Idol Underground -sivusto ja -radioasema. 

## Lähteet

## Aiheesta muualla
* Virallinen kotisivu
* Voice Chasers 
* TV.com
* SBV
*
Radio Savonmaa

**Radio Savonmaa** oli Savonlinnassa toiminut paikallisradio. Kanava toimi taajuudella 96,7 MHz. Aseman toiminta alkoi 1. joulukuuta 1987 ja päättyi toukokuussa 1994.  Kanavan ohjelmistossa oli mm. nuorille suunnattu perjantai-illan ohjelma Rupikonna.

## Lähteet
Anders Ahlgren

**Anders Oscar Ahlgren** (12. helmikuuta 1888 Malmö – 27. joulukuuta 1976 Malmö) oli ruotsalainen kreikkalais-roomalaisen tyylin painija, olympiamitalisti ja maailmanmestari.

Vuonna 1913 Ahlgren voitti maailmanmestaruuden raskaassa sarjassa (yli 82 kg) Breslaun MM-kisoissa sekä epävirallisen Euroopan-mestaruuden Budapestin kisoissa. Edellisvuonna Tukholman olympialaisissa hän oli saavuttanut 82,5 kilogramman painoluokasta hopeaa painittuaan loppuottelussa suomalaista Ivar Böhlingiä vastaan yhdeksän tunnin ajan painijoiden saamatta toisistaan selvää, minkä johdosta kulta jätettiin jakamatta ja kumpikin sai hopeamitalin. 

Antwerpenin olympialaisissa Ahlgren niin ikään selvisi loppuotteluun yli 82,5 kg:n sarjassa häviten siinä Suomen Adolf Lindforsille. Menetettyään kultamitalin ei Ahlgren enää lähtenyt ottelemaan hopeamitalista, joka ei tuolloisten sääntöjen mukaan kuulunut automaattisesti loppuottelun hävinneelle osapuolelle, vaan siitä saivat kamppailla kaikki mestarille kilpailun kuluessa hävinneet painijat. Näin ollen Ahlgren jäi kokonaan ilman mitalia.

MM-kisoista Ahlgren saavutti lisäksi kaksi hopeaa: 1911 Helsingissä (83 kg) ja 1922 Tukholmassa (yli 82,5 kg). Lisäksi hän saavutti hopeaa epävirallisista EM-kisoista 1910 Budapestissa ja pronssia epävirallisista MM-kilpailuista 1911 Berliinistä. Ahlgren osallistui olympialaisiin myös Antwerpenissä 1920, missä hän sijoittui viidenneksi. 

## Lähteet
* Ahlgren, Anders (SWE) International Wrestling Database 
* Anders Ahlgren Bio, Stats and Results  Olympics at Sports-Reference.com 

## Aiheesta muualla
George Wassouf

**George Wassouf** (; s. 23. joulukuuta 1961) on syyrialainen laulaja. Libanoniin. Wassouf syntyi Syyriassa Al-Kafrounissa viisilapsiseen perheeseen. Hän aloitti laulajan uransa neljätoistavuotiaana. Hän muutti Libanoniin alle 16-vuotiaana.

Wassoufin varhaisimpia hittejä oli "El-Hawa Sultan", jonka myötä hän sai lempinimen ”El-Tarabin sulttaani”. Laulaja on tätä nykyä arabimaailman kuunnelluimpia artisteja, ja hänet tunnetaan laajalti maailmanmusiikkipiireissä myös sen ulkopuolella.

## Aiheesta muualla
* Viralliset sivut
Anders Larsson

**Anders Larsson** (2. heinäkuuta 1892 Varberg – 4. tammikuuta 1945 Göteborg) oli ruotsalainen vapaapainija ja olympiavoittaja.

Larsson voitti olympiakultaa 82,5 kilogramman painoluokasta 1920 Antwerpenin olympialaisista. Seuratasolla hän edusti Göteborgs AK:ta.

## Lähteet
* Anders Larsson Ruotsin olympiakomitean sivuilla
Søren Marinus Jensen

**Søren Marinus Jensen** (5. toukokuuta 1880 – 6. tammikuuta 1965) oli tanskalainen kreikkalais-roomalaisen tyylin painija.

Jensen voitti maailmanmestaruuden 1905 Berliinin MM-kisoissa raskaassa sarjassa (yli 80 kg) ja oli ainoa ei-saksalainen mitalisti. Seuraavana vuonna Ateenan välikisoista hän voitti kultaa sekä raskassa sarjassa (yli 85 kg) että avoimessa painoluokassa. 1907 hän saavutti hopeaa epävirallisista EM-kisoista.

1908 Lontoon olympialaisista Jensen saavutti pronssia yli 93 kilogramman painoluokasta. Pronssia hän saavutti myös 1910 Düsseldorfin MM-kisoista. 1911 EM-kisoissa hän sijoittui hopealle, ja sijoittui samana vuonna käydyissä epävirallisista MM-kisoista neljänneksi. Seuraavana vuonna hän saavutti hopeaa arvoltaan epävirallisissa Budapestin EM-kisoissa sekä uransa toisen olympiapronssin Tukholman olympialaisista (yli 82 kg).

## Lähteet
* Søren Marinus Jensen FILA:n tietokannassa
Al-Walid ibn Talal

**Al-Walid ibn Talal ibn Abdelaziz al-Saud** (; s. 7. maaliskuuta 1955 Riad, Saudi-Arabia) on saudiarabialainen liikemies. Hän on kuningasperheen jäsen, prinssi ja miljardööri, *[[Forbes]]in* listan maailman 19. rikkain ihminen. Hänet vangittiin marraskuussa 2017 ensimmäisen serkkunsa   kruununprinssi Mohammed bin Salmanin toimesta korruptionvastaisen taistelun yhteydessä.

Al-Walid ibn Talal on prinssi Talal ibn Abd-al-Azizin ja tämän puolison, prinsessa Mona as-Salhin poika. Mona as-Salh on Libanonin ensimmäisen pääministeri Riad as-Solhin tytär, ja Talal ibn Abdelaziz al-Saud on Saudi-Arabian kuningaskunnan perustajan Ibn Sa’udin monista lapsista  ja nykyisen kuninkaan Salman bin Abdul-Aziz Al Saudin veli.

Al-Walid ibn Talal johtaa Kingdom Holding Companya, jonka suurin omistaja hän on. Hän on tehnyt myös laajaa hyväntekeväisyystyötä. Hän on maan yleistä linjaa liberaalimpi, ja Kingdom Holding Company palkkasikin Saudi-Arabian ensimmäisen naislentäjän maassa, jossa naisten ei sallittu silloin ajaa edes autoa. Hän on Jeddah Tower rakennuttaja.

Al-Walid omistaa arabialaisen musiikin Rotana-levy-yhtiön ja on Citigroupin suurin yksittäinen osakkeenomistaja. Hänellä on myös elokuvatuotantoyhtiö, joka on osallistunut Haifaa al-Mansourin ohjaaman elokuvan *Wadjda* tuottamiseen. Elokuva on ensimmäinen saudiarabialainen naisohjaajan elokuva. Se esitettiin vuonna 2013 Sodankylän elokuvajuhlilla.

## Lähteet
Liedon Parma

**Liedon Parma** on vuonna 1907 perustettu lietolainen urheiluseura. Seuralla on toimintaa hiihdossa, lentopallossa, mäkihypyssä, suunnistuksessa ja yleisurheilussa. Seuran puheenjohtaja on Maarit Lempiäinen.

## Mäkihyppy

Liedon Parmalla on kolme hyppyrimäkeä Liedon Parmaharjulla. Normaalimäki otettiin käyttöön alkuvuonna 1969 ja siinä kilpailtiin Suomen-mestaruuksista ensimmäisen kerran vuonna 1971. Lietolaisia mäkihyppääjiä ovat muun muassa olleet Parmaharjun mäkien rakentamista puuhannut ja aikanaan Varsinais-Suomen ainoaksi mäkihyppääjäksi tituleerattu Pekka Vento sekä SM-kilpailussa kotimäessään kuudenneksi vuonna 1983 sijoittunut Timo Raidisto.

## Lentopallo
Seuran lentopallon miesten edustusjoukkue pelasi 1-sarjassa.

## Suunnistus
Liedon Parmalla ja Mynämäen Suunnistajat -52:lla on yhteinen edustusseura, MS Parma. Vuodesta 2003 kaikki Parman ja MS-52:n suunnistajat edustavat MS Parmaa.

Liedon Parma voitti Jukolan viestin vuosina 1969, 1972 ja 1974 sekä Venlojen viestin vuosina 1995, 2000 ja 2001. Maailmanmestarit Liisa Veijalainen ja Reeta-Mari Kolkkala edustivat huippuvuosinaan Parmaa.

## Yleisurheilu
Parma oli Suomen Urheiluliiton seuraluokittelun 42:s vuonna 2011). Seuralla on noin 100 lisenssin lunastanutta yleisurheilijaa, muiden muassa kestävyysjuoksijat Laura Skyttä ja Saara Skyttä sekä seitsenottelija Maiju Mattila. Kestävyysjuoksija Tuomas Jokinen edusti Parmaa vuoteen 2008.

## Lähteet

## Aiheesta muualla
* Liedon Parman viralliset sivut
Riad as-Solh

**Riad as-Solh** (; 1894 – 17. heinäkuuta 1951) oli Libanonin ensimmäinen pääministeri (1943–1945) maan itsenäistyttyä. Hän toimi uudelleen pääministerinä joulukuusta 1946 helmikuuhun 1951. Ennen toista maailmansotaa hän osallistui aktivismiin Ranskan hallintoa vastaan, ja tuomittiin tästä useit akertoja kuolemaan.

Hänet murhattiin Ammanissa matkalla lentokentälle.

## Lähteet
Zsolt Nemcsik

**Zsolt Nemcsik** (s. 15. elokuuta 1977 Budapest) on unkarilainen säilämiekkailija.

Nemcsik saavutti säilän henkilökohtaisesta kilpailusta hopeaa Ateenan olympialaisissa 2004. Vuoden 2006 MM-kilpailuista hän saavutti samasta lajista niin ikään hopeaa. Hän hävisi finaalissa Stanislav Pozdnjakoville 15-11.
J. V. Sainio

**Johan Valfrid Sainio** (3. lokakuuta 1880 Pyhäjärvi Ul. – 31. elokuuta 1920 Pietari) oli suomalainen poliitikko ja ammattiyhdistysjohtaja, joka toimi SDP:n kansanedustajana 1908–1917 ja Suomen Leipurityöntekijäin Liiton puheenjohtajana 1913–1917. Sisällissodan loppuvaiheessa Sainio pakeni Neuvosto-Venäjälle, jossa hän oli perustamassa SKP:ta ja sai surmansa niin sanotuissa Kuusisen klubin murhissa. 

## Elämä
### Varhaiset vuodet
Aviottomana lapsena syntyneen Sainion äiti oli itsellinen Henriika Wilhelmiina Heikintytär. Kansakoulun käytyään Sainio työskenteli kotiseudullaan renkinä ja vuosina 1895–1899 sekatavarakaupan myyjänä Hangossa, jonka jälkeen hän oli sokerileipurina Helsingissä, Viipurissa ja Joensuussa. Sainio toimi myös SDP:n Kuopion läänin itäisen vaalipiirin puhujana ja piirisihteerinä sekä *[[Kansan Voima]]n* Joensuun toimituksen hoitajana. Sainio valittiin eduskuntaan vuonna 1908, jonka ohella hän toimi Suomen Leipurityöntekijäin Liiton puheenjohtajana 1913–1917.

### Sisällissota ja aika Venäjällä
Sisällissodan käynnistyttyä Sainio valittiin Työväen pääneuvoston jäseneksi Suomen Ammattijärjestön edustajana, mutta hän ei osallistunut sen toimintaan, vaan jatkoi leipurityöntekijäin liiton toimitsijana. Sodan loppuvaiheessa Sainio pakeni Neuvosto-Venäjälle, jossa hän oli elokuussa 1918 perustamassa Suomen kommunistista puoluetta. Myöhemmin Saino toimi Venäjän kommunistisen puolueen edustajana SKP:ssa ja suoritti punaupseerikurssin Pietarin kansainvälisessä sotakoulussa. Hän kuoli Pietarissa 31. elokuuta 1920, jolloin SKP:n oppositio hyökkäsi puolueen puhetilaisuuteen ja surmasi kahdeksan henkilöä. Sainio ammuttiin todennäköisesti vahingossa, sillä hänen ei tiedetty olleen riidoissa opposition kanssa. Sainio on haudattu yhteishautaan Pietarin Mars-kentälle, jossa on myös surmattujen muistomerkki.

## Perhe
Sainion puoliso oli Hilja Hirvonen, jonka kanssa hän avioitui vuonna 1914.

## Lähteet
Anni Savolainen

** Anna (Anni) Henriikka Savolainen** (vuodesta 1926 **Savolainen-Tapaninen**, 29. tammikuuta 1875 Nilsiä – 5. joulukuuta 1952 Haapajärvi) oli suomalainen poliitikko, joka toimi SDP:n kansanedustajana vuosina 1908–1918 ja 1924–1927.

## Elämä
### Varhaiset vuodet
Savolainen syntyi Nilsiään kuuluneessa Varpaisjärven Korpijärven kylässä työmies Tuomas Savolaisen (1842–1912) ja Ulriikka Valkosen (1840–1914) viisilapsiseen perheeseen. Rutiköyhän perheen lapsena Savolaisella ei ollut mahdollisuutta koulunkäyntiin, vaan hän joutui piiaksi jo kahdeksanvuotiaana. Savolainen työskenteli aluksi kotipitäjässään ja myöhemmin täysi-ikäseksi tultuaan palvelijattarena Kuopiossa ja Lauritsalassa, kunnes muutti 1898 palvelijattareksi Viipuriin.

Vuonna 1899 Savolainen liittyi Viipurin työväenyhdistyksen palvelijattarien ammattiosastoon. Lisäksi hän vaikutti Sosialidemokraattisessa Naisliitossa ja kuului sen liittotoimikuntaan 1902–1907. Vuonna 1904 Savolainen ryhtyi työskentelemään ompelijana ja suurlakon jälkeen hän toimi myös sosialidemokraattisen puolueen kiertävänä puhujana eri puolilla Itä-Suomea. Savolainen palasi kotiseudulleen 1907, jolloin hän osti veljensä Jussin kanssa maatalon Varpaisjärven Palokylästa. Vuonna 1915 Savolainen ryhtyi puolisoineen viljelemaan maatilaa Rautavaaran Suojärvellä. Savolainen valittiin eduskuntaan 1908 ja hän jatkoi kansanedustajana sisällissotaan saakka. 

### Sisällissota
Sisällissodan käynnistyttyä Savolainen valittiin helmikuun alussa Työväen pääneuvoston jäseneksi. Helsingin taistelun alla Savolainen pakeni muun punaisten johdon tavoin Viipuriin, jossa hänet vangittiin sotatoimien jo päätyttyä 12. toukokuuta. Savolainen oli aluksi Viipurin vankileirillä, josta hänet kesäkuussa siirrettiin Turun lääninvankilaan. Lokakuussa 1918 valtiorikosoikeus tuomitsi Savolaisen valtiopetoksesta 12 vuoden kuritushuonerangaistukseen, mutta heinäkuussa 1920 valtiorikosylioikeus alensi tuomion 8 vuoteen. Savolanen suoritti rangaistustaan Hämeenlinnan naisvankilassa ja anoi armoa Korkeimmalta oikeudelta sekä presidentti K. J. Ståhlbergiltä, jotka kumpikin hylkäsivät anomukset.

### Sodan jälkeen
Savolainen pääsi vapaaksi armahduslakien nojalla kesäkuussa 1921, jonka jälkeen hän palasi eduskuntaan vuoden 1924 vaaleissa. Jätettyään kansanedustajan tehtävät vuonna 1927 Savolainen asettui puolisonsa kanssa maanviljelijäksi Haapajärvelle. Savolainen oli presidentin valitsijamies vuonna 1925 sekä kuului myös Rautavaaran ja Haapajärven kunnanvaltuustoihin. 

## Perhe
Savolaisen elämänkumppani oli vuodesta 1914 lähtien maalarimestari Otto Henrik Tapaninen. He solmivat siviiliavioliiton vuonna 1926. Pariskunnalla ei ollut lapsia. 

## Lähteet
Robert Rotkirch

**Hans Robert Alexander Rotkirch** (s. 9. helmikuuta 1984 Espoo) on suomalainen yleisurheilija, joka on keskittynyt keskimatkojen juoksuun.  Hän edustaa Esbo Idrottsföreningia ja hänen valmentajansa on Tom Andtbacka.

Rotkirch karsiutui 800 metrin alkuerissä Torinon EM-hallikilpailuissa 2009.

## Saavutukset
### SM-mitalit aikuisten sarjassa
*Kultaa
**1 500 metriä, 2008 (3.53,95)
*Hopeaa
**800 metriä, 2007 (1.49,27)
**800 metriä, 2008 (1.49,45)
**800 metriä, 2009 (1.52.93)
**4 × 400 metriä, 2009 (3.20,16)
*Pronssia
**800 metriä, 2005 (1.51,17)
**800 metriä, 2006 (1.49,33)
**4 × 400 metriä, 2003 (3.21,69)
**4 × 400 metriä, 2006 (3.17,25)
**4 × 400 metriä, 2008 (3.18,07)

### Sisäratojen SM-mitalit aikuisten sarjassa
*Kultaa
**1 500 metriä, 2009 (1.50,38)
*Hopeaa
**800 metriä, 2008 (1.50,91)
**4 × 200 metriä, 2004 (1.31,73)
**4 × 300 metriä, 2012 (2.24,16)
*Pronssia
**800 metriä, 2006 (1.54,83)

## Lähteet

## Aiheesta muualla
*
Niclas Sandells

**Niclas Emanuel Sandells** (s. 14. maaliskuuta 1984 Pietarsaari) on entinen suomalainen yleisurheilija, joka keskittyi keskimatkojen juoksuun. Hän edusti urallaan IK Falkenia. Sandellsia valmensivat Guy Storbacka sekä myöhemmin Tom Andtbacka.

Alun perin Sandells harrasti jääkiekkoa, mutta siirtyi siitä juoksijaksi. Aikaisempi tausta vaikutti niin, että yksilölajiin siirtynyt Sandells oli edelleen joukkueurheilija. Siitä alkoikin uusi yhteistyö harjoitustiimin Mikael Bergdahlin, Tommy Granlundin ja Robert Rotkirchin kanssa. Sitä mukaa yleistyivät myös etelän leiritykset. Myöhemmin yhteistyö jatkui Jukka Keskisalon ja hänen valmentajansa Ismo Hämäläisen kanssa. Edelleen Sandells oppi lukemaan elimistönsä tilaa muun muassa maitohappomittausten avulla. Sandellsin ura kääntyikin nousuun.

Sandells karsiutui 1&nbsp;500&nbsp;metrin alkuerissä Torinon EM-hallikilpailuissa 2009 ja Barcelonan EM-kilpailuissa 2010. Helsingin EM-kisoissa 2012 Sandells voitti 1&nbsp;500 metrin alkueränsä ajalla 3.45,74 ja selviytyi finaaliin. EM-finaalissa hän kaatui 500 metriä ennen maalia ja oli lopulta finaalin viimeinen eli kahdestoista. Sandells oli ilmoitettu myös 5&nbsp;000 metrille, mutta hän halusi keskittyä vain 1&nbsp;500 metrin juoksuun. Lapinlahden eliittikisassa 2012 Sandells juoksi uuden ennätyksensä 3.36,88 jääden vain 55 sekunnin sadasosaa voimassa olevasta Suomen ennätyksestä. Aika on kaikkien aikojen kolmanneksi paras suomalaisaika 1500 metrillä Vasalan ja Loikkasen jälkeen. Lontoon olympialaisissa hän karsiutui 1&nbsp;500 metrin alkuerissä.

Kesäkuussa 2009 Sandells juoksi maililla ajan 4.02,29, joka oli vuoden 1991 jälkeen paras suomalaisaika tuolla suomalaisten harvoin juoksemalla matkalla. Hän paransi mailin ennätystään aikaan 4.00,38 Joensuun eliittikisoissa 21. elokuuta 2010. Ruotsi-ottelussa hän voitti 1&nbsp;500 metrin Helsingissä 2010 ja 2011 sekä Göteborgissa 2012. Hallimaaottelussa hän voitti 3&nbsp;000 metriä Tampereella 2011.

Sandells lopetti aktiiviuransa kauden 2015 jälkeen.

## Henkilökohtaiset saavutukset
### Henkilökohtaiset SM-mitalit aikuisten sarjassa
*Kultaa
**1 500 metriä, 2010 (3.43,48)
**800 metriä, 2011 (1.52,89)
**1 500 metriä, 2011 (3.45,41)
**800 metriä, 2012 (1.52,72)
**1 500 metriä, 2012 (3.44,17)
**800 metriä, 2013 (1.51,93)
**1 500 metriä, 2013 (4.03,27)
*Hopeaa
**1 500 metriä, 2007 (3.50,05)
**1 500 metriä, 2008 (3.54,07)
**800 metriä, 2015 (1.55,30)
**1 500 metriä, 2015 (3.56,63)
*Pronssia
**800 metriä, 2007 (1.50,29)

### Sisäratojen SM-mitalit aikuisten sarjassa
*Kultaa
**800 metriä, 2008 (1.50,75)
**1 500 metriä, 2008 (3.48,68)
**1 500 metriä, 2009 (3.45,13)
*Hopeaa
**800 metriä, 2006 (1.54,79)
**1 500 metriä, 2006 (3.48,21)
**1 500 metriä, 2007 (3.53,11)
*Pronssia
**800 metriä, 2005 (1.54,69)

## Henkilökohtaiset ennätykset
### Ulkoradat

### Sisäradat

## Lähteet
Paavo Tikkanen (kansanedustaja)

**Paavo Tikkanen** (15. joulukuuta 1865 Kuopion maalaiskunta – 19. toukokuuta 1914 Joensuu) oli suomalainen poliitikko, joka toimi SDP:n kansanedustajana vuosina 1907–1914.

## Elämä
Kuopion pitäjän Suovussa syntyneen Paavo Tikkasen vanhemmat olivat Puutossalmesta kotoisin olleet renki Johan Fredrik Tikkanen (s. 1823) ja Anna Maria Tiihonen (s. 1830). Kansakoulun jälkeen hän työskenteli puuseppänä Kuopiossa 1878–1898, Joensuussa 1898–1907 ja Kontiolahdella 1907–1914. 

Tikkanen oli Joensuun työväenyhdistyksen puheenjohtaja ja kuului Kettuvaaran työväenyhdistyksen perustajiin. Suurlakon jälkeen hän toimi sosialidemokraattisen puolueen agitaattorina ja järjestäjänä Pohjois-Karjalassa. Tikkanen oli myös Joensuun eläinsuojeluyhdistyksen valvojana 1904-1907 ja Joensuun kaupunginvaltuuston jäsen 1906-1907. Vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Tikkanen istui eduskunnassa yhtäjaksoisesti vuoteen 1914, jolloin hän ei sairastuttuaan enää asettunut ehdolle. Tikkanen kuoli kotonaan Joensuun Niinivaarassa pitkäaikaisen sairauden jälkeen toukokuussa 1914. Hänet on haudattu Joensuun hautausmaalle.

## Perhe
Paavo Tikkasen puoliso oli Kaavissa syntynyt Anna Emelia Rissanen (1870-1950). Pariskunnalla oli viisi lasta.

## Lähteet